यूक्रेन के कार्यकारी राष्ट्रपति ओलेक्ज़ेंडर टुवर्चीनोव पहले ही परमाणु प्लांट सहित प्रमुख जगहों की सुरक्षा बढ़ाने का आदेश दे चुके हैं.अमरीकी राष्ट्रपति बराक ओबामा ने रूस के फ़ैसले को "यूक्रेन की संप्रुभता का उल्लंघन" बताया है.यूक्रेन कह चुका है कि वो अपनी सुरक्षा के लिए अमरीकी और ब्रितानी नेताओं की मदद लेगा. नेटो ने इस बारे में बातचीत के लिए आपात बैठक बुलाई है.यूक्रेन के नए प्रधानमंत्री अर्सेनी यात्सेनयक ने चेतावनी दी है कि अगर रूस ने सैन्य कार्रवाई की तो ये "युद्ध की शुरुआत और संबंधों का अंत" होगा.बीबीसी संवाददाता के अनुसार रूस की सेना क्रीमिया की सीमा पर खाइयां खोद रही है.क्रीमिया में सशस्त्र समूहों ने महत्वपूर्ण जगहों पर कब्ज़ा कर रखा है, हालांकि यहां कोई हिंसा नहीं हुई है.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)